A un'illusa

Puzzi, perdeu cantu fea sese!
Cun cussas laras tintas a mattone
ei sa facci'a color' 'e limone,
a chie lu naras, ca bella ti crese?

Ojos e bucca cando rier dese
faghent paura cun cumpassione.
Cambi piluda che unu sirbone,
cando camminas si brigant sos pese.

Ses a vintitres annos pili cana,
simile non s'agallat visu feu,
petegolende pares una rana;

e isparghes profumu d'ozu seu.
A su chi nadu hat carchi anziana,
in te s'had'isfogadu s'ira Deu.